Տվյալ ծրագիրն իրենից ներկայացնում էր նախորդի ավելի ընդլայնված փուլը, որը նախատեսեց արդեն 2 միջոցառում` մեկ եռօրյա դասընթաց Երևանում և մեկ եռօրյա դասընթաց Ստեփանակերտում: Դասընթացների ընթացքում ոլորտի լավագույն փորձագետների ու վերլուծաբանների կողմից երիտասարդները ստացան անհրաժեշտ գիտելիքներ ՀՀ-ի և ԼՂՀ-ի արտաքին քաղաքականության, արդի մարտահրավերների, եվրաինտեգրման, եվրոպական իրավական, քաղաքական համակարգի տեղայնացման խնդիրների, եվրոպական արժեհամակարգի, մարդու իրավունքների, միջազգային կառույցներում Ղարաբաղյան խնդրի, բանակցային գործընթացի տրամաբանության և հեռանկարների թեմատիկայով: